25 2 
ARISTOTELIS 
GAP. XL (vulgo XII. Scaligero X.) 
Delphin autem et halaena aliaque cete, quae¬ 
cunque non branchias sed fistulam habent, animal 
gignunt: item pristis et hos. Horum enim in nullo 
inuenta oua sunt, sed statim foetus: ex quo dear- 
ticulato animal generatur, quemadmodum homo et 
quadrupedes, quae pariunt animal. Delphin vnum 
fere parit ; interdum etiam duos. Balaena vel duos, 
atque id adeo frequenter, vel vnum. Similis lex 
phocaenae cum delphino; siquidem minori del¬ 
phino quoque similis ipsa est. Nascitur in Ponto. 
Hoc vero ab illo differt, quod et minor est, et 
dorso latiore, colore coeruleo. Phocaenam generi 
delphinorum multi attribuerunt. Spirant omnia ? 
quae habent fistulam, atque aerem recipiunt: pul¬ 
monem enim habent. Quin animaduerterunt del¬ 
phinum extante rostro dormientem atque per som¬ 
num stertentem. Habet autem tam delphin quam 
phocaena lac, quod catulis suis praebeant; quos 
etiam, duni pusilli sunt, intra se recipiunt. Ca¬ 
piunt incrementum celeriter delphinorum catuli: 
decimo enim anno iustam absoluunt magnitudinem. 
Gerit vterum menses decem. Parit aestate delphin, 
neque alio tempore. Fit etiam, vt lateat sub ortu 
caniculae circiter triginta dies. Catulos suos diu 
comitatur, quippe magna erga eos caritate est. \ init 
